b'\n_START_ARTICLE_\nSynteesi\n_START_PARAGRAPH_\nSynteesi (kreikan kielest\xc3\xa4 syn \xe2\x80\x99summa\xe2\x80\x99 ja thesis \xe2\x80\x99asema\xe2\x80\x99) ymm\xc3\xa4rret\xc3\xa4\xc3\xa4n yleens\xc3\xa4 kahden tai useamman jo olemassa olevan asian yhdist\xc3\xa4miseksi, josta muodostuu uusi asia. Erityisesti tarkoitetaan yhdist\xc3\xa4mist\xc3\xa4, jossa yhdistetyist\xc3\xa4 asiosta tulee enemm\xc3\xa4n kuin vain osiensa summa (emergenssi)._NEWLINE_Lis\xc3\xa4ksi synteesill\xc3\xa4 voidaan tarkoittaa jonkin asian tuottamista keinotekoisesti, esimerkiksi \xc3\xa4\xc3\xa4nen tuottaminen syntetisaattorilla.\n_START_SECTION_\nSynteesi filosofiassa\n_START_PARAGRAPH_\nSynteesill\xc3\xa4 voidaan viitata sek\xc3\xa4 fyysisiin ett\xc3\xa4 ideologisiin asioihin. V\xc3\xa4ittelyss\xc3\xa4 synteesill\xc3\xa4 tarkoitetaan teesin ja antiteesin yhteen sovittamista. Synteesill\xc3\xa4 on keskeinen osa modernissa filosofiassa. Erityisesti emergenssin tutkimuksessa synteesi on v\xc3\xa4ltt\xc3\xa4m\xc3\xa4t\xc3\xb6n. Synteesi\xc3\xa4 pidet\xc3\xa4\xc3\xa4n holistisen teorian elementtin\xc3\xa4 ja reduktionismin analyysin vastakohtana.'